Diari Oficial de la Generalitat Valenciana


Sumari del DOGV 6818, del 13-07-2012 (2012/6662)

RESOLUCIÓ d'11 de juny de 2012, de la Conselleria d'Educació, Formació i Ocupació, per la qual s'acorda l'extinció de l'autorització per cessament d'activitats a instàncies del centre privat estranger The Lady Elizabeth School, de Xàbia.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6818

Data del DOGV
:   13-07-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/6662


Data del document
:   11-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * centre d'ensenyament

RESOLUCIÓ d'11 de juny de 2012, de la Conselleria d'Educació, Formació i Ocupació, per la qual s'acorda l'extinció de l'autorització per cessament d'activitats a instàncies del centre privat estranger The Lady Elizabeth School, de Xàbia. [2012/6662]  
L'expedient ha sigut iniciat pel representant de l'entitat Colegios Laude, SL, en sol·licitud d'extinció de l'autorització per cessament de l'activitat docent del centre docent britànic, per a alumnat espanyol i estranger, denominat The Lady Elizabeth School, a Xàbia, amb codi 63269294, i trasllat d'esta al centre docent estranger The Lady Elizabeth School, al Poble Nou de Benitatxell, amb codi 35239186; sobre este fet consta informe de la Inspecció d'Educació de data 18 de maig de 2012.  
L'extinció de l'autorització per cessament d'activitats concedida tindrà efectes per al curs 2012-2013. El cessament d'activitats docents d'este centre no comporta cap perjuí greu per a l'interés públic.  
Vistes la Llei Orgànica 8/1985, de 3 de juliol (BOE núm. 159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 806/1993, de 28 de maig (BOE de 23.06.1993), sobre règim de centres estrangers a Espanya, i pel que fa a l'extinció de l'autorització per cessament de l'activitat, el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries (BOE de 12.03.2010), així com la Llei 30/1992, de 26 de novembre, per la qual s'establix el Règim Jurídic de les Administracions Públiques i del Procediment Administratiu Comú.  
Vista la proposta del director general d'Ordenació i Centres Docents, de data 11 de juny de 2012, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d' Educació, Formació i Ocupació, resolc:  
  
  
Primer   
L'extinció de l'autorització per cessament d'activitats a instàncies de la titularitat del centre que a continuació s'especifica, a partir del curs 2012-2013.  
  
Denominació genèrica del centre: centre privat estranger.  
Denominació específica del centre: The Lady Elizabeth School.  
Titular: Colegios Laude, SL.  
Domicili: partida Seniola, 70. C. Cantallops, 37.  
Localitat: Xàbia (03230).  
Província: Alacant.  
Codi: 13826766.  
  
Segon   
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer   
La present resolució tindrà efectes des de la data en què es dicta; no obstant això, els seus efectes acadèmics s'entenen referits a l'inici del curs escolar 2012-2013.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució que esgota la via administrativa es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Comunitat Valenciana.  
  
València, 11 de juny de 2012.- La consellera d'Educació, Formació i Ocupació: María José Catalá Verdet.